Diari Oficial de la Generalitat Valenciana


Sumari del DOGV 9046, del 23-03-2021 (2021/2301)

Notificació de la sentència dictada en el procediment de mesures número 63/2020.
--------------------------------------------------------------------------------

### Dades del document

Número de DOGV
:   9046

Data del DOGV
:   23-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2301


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures número 63/2020. [2021/2301]  
Procediment: assumpte civil 000063/2020.  
María Nieves Pérez Ibáñez, lletrada de l'Administració de justícia del Jutjat de Primera Instància número 7 de Castelló de la Plana.  
En el judici a què es fa referència, s'ha dictat la sentència que té l'encapçalament i la dispositiva que, literalment, són com segueix:  
  
«Sentència 55/21  
Castelló de la Plana, 2 de febrer de 2021  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist les actuacions sobre mesures de fills extramatrimonials número 63/2020, promogudes per Sabina Hernández Jiménez, representada pel procurador el senyor Ricart Andreu i defensada pel lletrat el senyor Garrido Arenas, contra Andrés José Laferté Rodríguez, en rebel·lia, i en les quals ha sigut part el Ministeri Fiscal.  
  
Dispositiva  
Estime parcialment la demanda formulada pel procurador el senyor Ricart Andreu, en nom i representació de Sabina Hernández Jiménez, contra Andrés José Laferté Rodríguez, i decrete l'adopció de les mesures següents respecte de la filla menor dels litigants:  
  
1. S'atribueix a la mare la guarda i custòdia i l'exercici exclusiu de la pàtria potestat respecte de la filla menor \*\*\*.  
2. No s'estableix cap règim de visites entre el pare i la filla menor.  
  
3. El pare haurà d'abonar, en concepte de pensió d'aliments per a la seua filla, la suma de 180 euros mensuals, a partir de la data d'interposició de la demanda (14-01-2020), quantitat que haurà d'ingressar dins dels cinc primers dies de cada mes en el compte bancari que designe la mare i que s'actualitzarà anualment d'acord amb les variacions de l'índex de preus de consum.  
4. Les despeses extraordinàries necessàries que genere la filla (entre les quals s'inclouen expressament les de guarderia fins a l'inici de l'etapa escolar) seran sufragades per tots dos progenitors al 50 %.  
5. S'atribueix a la mare i a la filla menor l'ús i gaudi del domicili familiar, siti a Castelló de la Plana, camí Vell de la Mar, número 195, baix.  
Tot això, sense imposició expressa de costes a cap litigant. Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, dins del termini de 20 dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei orgànica del Poder Judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació, la part recurrent ha de constituir un depòsit de 50 euros, que ha de consignar en el compte de consignacions d'aquest jutjat; no s'admetrà a tràmit el recurs si el depòsit no està constituït.  
  
Aquesta és la meua sentència, que pronuncie, mane i signe. El jutge.»  
   
Atés que es desconeix el domicili o la residència actuals de la part demandada, la lletrada de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el tauler d'anuncis del jutjat per a portar a efecte la diligència de notificació de sentència a Andrés José Laferte Rodríguez.  
  
Castelló de la Plana, 2 de febrer de 2021.- La lletrada de l'Administració de justícia: María Nieves Pérez Ibáñez.